Qashqadaryo viloyatining Kitob tumanida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. 29 avgust kuni IIBga tushgan hujjatlarga ko‘ra, shu yil 16 mart kuni “H.Olimjon” MFYda yashovchi muqaddam sudlangan J.O‘. va “Bog‘bon” MFYda yashovchi muqaddam sudlangan D.B. “Sho‘robsoy” MFYda yashovchi S.N.ning uyida unga tegishli 126 kg. go‘sht mahsulotlarini 3 mln. 780 ming so‘mga baholab, 200.000 so‘m pul berib, qolgan 3 mln. 580 ming so‘m pullarni 7 kun ichida berishni va’da qilib, sotilgan go‘sht pullarini o‘z ehtiyojlari uchun ishlatib yuborganliklari ko‘rsatilgan. J.O‘. va D.B. ushlanganlar.